laion/Wikipedia-Exotic huggingface dataset:
רז פרויליך

רז פרויליך (נולד ב-1979) הוא איש ציבור שכיהן כמנכ"ל משרד התרבות והספורט בשנים 2021–2023. פרויליך הוא בוגר תיכון צייטלין בתל אביב. שירת בצה"ל כלוחם וכמפקד ביחידת דובדבן, וכיום הוא מ"פ במילואים, בדרגת רב-סרן. בשנת 2005 השלים תואר ראשון בהנדסת תעשייה וניהול ממכללת שנקר. בשנת 2009 השלים תואר שני במנהל עסקים, עם התמחות באסטרטגיה ויזמות, מאוניברסיטת תל אביב. בשנים 2005–2008 היה המנכ“ל של תנועת "נוער מוביל שינוי – אחריי!", תנועה חינוכית בפריסה ארצית, העובדת עם כ-5,000 בני נוער מעיירות פיתוח במטרה לפתח ולטפח מנהיגות ומעורבות חברתית בפריפריה החברתית והגאוגרפית של ישראל. בשנים 2008–2014 עבד בחברת אמדוקס, תחילה בתפקיד עוזר מנכ"ל אמדוקס העולמית, אחר כך כמנהל האסטרטגיה, ניהול המכירות והאופרציה בישראל בחטיבת אירופה, אפריקה והמזרח התיכון. בשנים 2014–2020 כיהן כמנכ"ל החברה למתנ"סים, המפעילה כ-200 מתנ"סים ומרכזים קהילתיים בפריסה ארצית. ב-15 ביוני 2020 מונה בידי שר התרבות והספורט חילי טרופר למנכ"ל המשרד. הוא כיהן בתפקיד עד ינואר 2023. ב-7 באוקטובר 2023, במסגרת אירועי השבת השחורה ומלחמת חרבות ברזל, השתתף כלוחם במילואים בקרבות טיהור המחבלים בקיבוץ בארי ונפצע. בדצמבר 2023 הודיע דירקטוריון רשת אורט כי פרויליך צפוי להתמנות לתפקיד מנכ"ל אורט ישראל. נשוי ואב לשנים, מתגורר בכוכב יאיר. עוסק בטריאתלון, ריצות ניווט, טיפוס הרים וצלילה. מדיה וקבצים בנושא רז פרויליך בוויקישיתוף רז פרויליך ברשת החברתית פייסבוק מאיה נחום שחל, רז פרויליך מונה למנכ"ל משרד התרבות והספורט, באתר כלכליסט, 11 ביוני 2020 רז פרויליך, באתר משרד התרבות והספורט אסי ממן, ‏רז פרויליך נפצע קשה מירי בחזה במהלך הקרבות, באתר ONE‏, 8 באוקטובר 2023 ישי אלמקייס, ‏אחרי 22 שנה: מנכ"ל חדש לרשת אורט, בעיתון מקור ראשון, 26 בדצמבר 2023 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
רוזלי סאלי

רוזלי סאלי (באנגלית: Rosalie Sully; ‏3 ביוני 1818 – 8 ביולי 1847) הייתה ציירת אמריקנית. רוזלי סאלי נולדה ב-3 ביוני 1818. היא הייתה בתם של הצייר תומאס סאלי ושל שרה אניס סאלי. היו לה שלוש אחיות: ג'יין קופר סאלי דארלי, בלאנש סאלי ואלן אולדמיקסון סאלי ווילר, ואח אחד, אלפרד סאלי. היו לה גם שני אחים למחצה, מרי צ'סטר סאלי נייל ותומס ווילקוקס סאלי, מנישואיה הקודמים של אמה לאח הבכור של אביה, לורנס סאלי. רוזלי סאלי הייתה ציירת. היא הציגה נופים בניו יורק בשנת 1839, וציירה כמה מיניאטורות עבור השחקנית שרלוטה קושמן. עבודותיה נוצרו בסטודיו קטן הצמוד לסטודיו הגדול יותר של אביה. עם זאת, בגלל מותה בטרם עת של רוזלי (גיל 39) הקריירה המבטיחה שלה מעולם לא פרחה במלואה. רוזלי סאלי פגשה את שרלוט קושמן בקיץ 1843, בזמן שקושמן צוירה על ידי אביה של רוזלי. לאחר פגישתם, קושמן ורוזלי התחילו להיות מעורבות רומנטית, והחליפו מכתבים מלאי תשוקה. ב-1 ביוני 1844 שלחה קושמן לרוזלי טבעת ליום הולדתה, כהכרזה לכוונותיה. ב-5 ביולי 1844 כתבה קושמן ביומנה שהיא "שכבה עם רוז", וב-6 ביולי 1844, קושמן כתבה שהם "נשואים". עם זאת, זמנם יחד כזוג "נשוי" היה קצר מועד. קושמן עזבה בנובמבר 1844 לסיבוב הופעות באנגליה, מה שהכביד את מערכת היחסים של הזוג אך לא סיים אותה, עד שרוזלי גילתה שקושמן החלה להתראות עם מישהי אחרת מעבר לים. עם קבלת הידיעה, רוזלי שקעה לדיכאון קשה בו היא נותרה עד מותה. רוזלי סאלי נפטרה ב-8 ביולי 1847 בפילדלפיה, פנסילבניה. היא קבורה בבית הקברות לורל היל בפילדלפיה יחד עם אביה, אמה ושאר המשפחה פרט לאחד מאחיה. Rosalie Kemble Sully (1818-1847) - Find A Grave..., www.findagrave.com (באנגלית) "Mrs. Thomas Sully (Sarah Annis)", www.metmuseum.org Lisa Merrill, When Romeo Was a Woman: Charlotte Cushman and Her Circle of Female Spectators, University of Michigan Press, 2000, ISBN 978-0-472-08749-5. (באנגלית)
Zerkalo dushi

Zerkalo dushi (ברוסית: Зеркало души, ובעברית: מראה הנשמה) הוא אלבום האולפן הראשון של זמרת הפופ הרוסית אלה פוגצ'ובה. האלבום פורסם בברית המועצות בפברואר 1978 כאלבום כפול, אך לאחר מכן הופץ גם בתקליטים בודדים. האלבום כולל שירים שבוצעו על ידי אלה פוגצ'ובה, השירים הוקלטו בשנים 1975–1977, ונכתבו בעיקר על ידי המלחין אלכסנדר זצפין. האלבום כלל גם שלושה שירים שנכתבו על ידי פוגצ'בה עצמה (תחת שם הבדוי "בוריס גורבונוס"). הדיסק הפך לאחד הנמכרים ביותר בברית המועצות בסוף שנות השבעים - תחילת שנות השמונים. עד 1983 נמכרו 7,753,500 עותקים. תפוצתו הכוללת של האלבום, בהתחשב בכל ההדפסים מחדש, התקרבה ל -10 מיליון. יצאו כמה גרסאות ייצוא של דיסק עם רשימת שירים באנגלית, צרפתית וספרדית. בנוסף, האלבום יצא בחו"ל בבולגריה ובצ'כוסלובקיה. מידע על האלבום Zerkalo dushi באתר MusicBrainz האלבום Zerkalo dushi באתר Discogs האלבום Zerkalo dushi באתר ספוטיפיי האלבום Zerkalo dushi באתר דיזר האלבום Zerkalo dushi באתר אפל מיוזיק האלבום Zerkalo dushi באתר יוטיוב Алла Пугачева - Зеркало Души, Discogs (באנגלית)
אוכלים לוקשים

אוכלים לוקשים הוא סרט קולנוע ישראלי, בבימויו של בועז דוידזון, שיצא לאקרנים בשנת 1989. הסרט הוא סרט מתיחות שביימו בועז דוידזון וצבי שיסל שגם השתתפו בתפקיד עצמם בסרט, אשר מיקמו את מצלמתם במרכז קניות בדרום אפריקה על מנת להוציא תגובות קומיות מהעוברים ושבים. עוד שיחקו בסרט (בתפקיד עצמם) פול ל. סמית' (פופאי) ויהודה ברקן שהיה מנוסה בתחום סרטי המתיחות בשנים אלו. "אוכלים לוקשים", במסד הנתונים הקולנועיים IMDb (באנגלית) "אוכלים לוקשים", באתר ספר הקולנוע הישראלי "אוכלים לוקשים", במסד הנתונים הקולנועיים KinoPoisk (ברוסית) "אוכלים לוקשים", במיזם "אישים" לתיעוד היצירה הישראלית ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
דודג' A100

דודג' A100 (באנגלית : Dodge A100) היא מסחרית אשר יוצרה על ידי חטיבת דודג' בבעלות קונצרן הרכב האמריקאי קרייזלר, אשר יוצרה בין השנים 1970–1964 בארצות הברית וקולומביה בארצות הברית דגמי "דודג' A100" יוצרו במפעלי "Warren Truck Assembly" (אנ') בעיר וורן במדינת מישיגן (וורן שוכנת מצפון לעיר דטרויט והיא חלק מהמטרופולין שלה) מנוע מרכזי-קדמי סוג הנעה : הנעה אחורית תצורות : מסחרית - 2 דלתות, טנדר - 2 דלתות דגם "דודג' A100", שנת 1964 צולם לסדרת הטלוויזיה מופע שנות ה-70 ("That '70s Show") מסחריות "דודג' A100", שנת 1965 "דודג' A100", שנת 1965 "דודג' A100", שנת 1970 "דודג' A100", שנת 1970 "דודג' A100" "דודג' A100" טנדרים "דודג' A100" "דודג' A100" "דודג' A100", שנת 1968 "דודג' A100", שנת 1964 קרייזלר דודג' דודג' ראם ואן דודג' סדרה 100 קומנדו מדיה וקבצים בנושא דודג' A100 בוויקישיתוף דודג' A100, סרטון באתר יוטיוב דודג' A100, סרטון באתר יוטיוב "דודג' A100" - היסטוריה sweptline.com/hist/a-100 סדרות : "דודג' A100", "דודג' A108" allpar.com/trucks "דודג' A100" טנדר allpar.com/model/littleredwagon "דודג' A100" רטרו וואן motorbiscuit.com/the-dodge-a100-is-a-retro-van-you-probably-forgot-you-wanted "דודג' A100" בסדרת הטלוויזיה "That '70s Show" imcdb.org/vehicle_66725-Dodge-A-100-1965
קונסטנס פנימור וולסון

קונסטנס פנימור וולסון (באנגלית: Constance Fenimore Woolson;‏ 5 במרץ 1840, ניו המפשייר - 24 בינואר 1894, ונציה) הייתה סופרת אמריקאית. היא הייתה קרובת משפחה של ג'יימס פנימור קופר. קונסטנס פנימור וולסון נולדה בעיירה בניו המפשיר ותוך זמן קצר המשפחה עברה לקליבלנד. לאחר סיום בית ספר לבנות, קונסטנס עברה להמשך הלימודים לניו יורק. באתה תקופה היא טיילה רבות במערב התיכון וצפון-מזרח של ארצות הברית. בשנת 1870 קונסטנס פנימור וולסון פרסמה את הסיפורים הראשונים שלה בירחונים וגם הוציאה ספר לילדים בשנת 1873. בשנת 1875 היא פרסמה אוסף סיפורים קצרים על אזור האגמים הגדולים. בשנים 1873–1879 היא טיילה רבות בדרום ואספה חומר ליצירות חדשות. בשנת 1879 קונסטנס פנימור וולסון נסעה לאירופה. בשנת 1880 קונסטנס פנימור וולסון פרסמה את הרומן הראשון שלה "Anne". בהמשך היא הוציאה יצירות נוספות. בשנים 1889–1890 היא נסעה ליוון ומצרים ביחד עם קרובת משפחה קלייר בנדיקט. בשנת 1893 הן הגיעו לוונציה ושכרו חדר בבית מלון מפואר ליד התעלה הגדולה. בינואר 1894 בעקבות הדפרסיה היא קפצה מהחלון ונפטרה תוך זמן קצר. יצירות שלה לצד ביוגרפיה משפחתית הודפסו מספר פעמים על ידי קלייר בנדיקט. בשנת 1932 היא גם פרסמה לראשונה חלק מיצירות חדשות של קונסטנס פנימור וולסון. מדיה וקבצים בנושא קונסטנס פנימור וולסון בוויקישיתוף נתונים ביוגרפיים קונסטנס פנימור וולסון, באתר אנציקלופדיה בריטניקה (באנגלית) כתבי קונסטנס פנימור וולסון בפרויקט גוטנברג (באנגלית) קונסטנס פנימור וולסון (1840-1894), דף שער בספרייה הלאומית
ריכרד (משקה)

ריכרד (בצרפתית: Ricard) הוא משקה אלכוהולי צרפתי מסוג פסטיס בטעם אניס וליקריץ, שנוצר ב-1932 על ידי פול ריכרד. ריכרד מכיל 45% אלכוהול בנפח. בישראל משווק הריכרד בידי יקבי סגל. את הריכרד נהוג למזוג לכוס הייבול עם קרח ותוספת מים. לאחר המזיגה, המשקה משנה את צבעו לחלבי. מדיה וקבצים בנושא ריכרד בוויקישיתוף אתר האינטרנט הרשמי של ריכרד עמית יריב, בקבוק אחד לשבוע: פסטיס Ricard, באתר כלכליסט, 25 ביולי 2012 ורד שרון-ריבלין, ‏יקבי סגל תשווק את משקה ריכרד, באתר גלובס, 16 ביוני 2002 ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
Ritmo (Bad Boys for Life)

Ritmo (Bad Boys for Life) הוא סינגל שהוקלט על ידי הלהקה האמריקאית הבלאק אייד פיז, ביחד עם הזמר הקולומביאני ג'יי באלווין. השיר יצא לאור ב-11 באוקטובר 2019, כסינגל הראשון מתוך אלבום האולפן השמיני של הבלאק אייד פיז, Translation. השיר הגיע למקום הראשון במצעד השירים הלטיניים של הבילבורד. השיר נכתב על ידי ויל.איי.אם, אפל.די.אפ, ג'יי באלווין, קייט' האריס והופק על ידי ויל.איי.אם. השיר מכיל בתוכו את סגנונות ההיפ הופ, פופ ורגאטון. כמו כן, השיר מכיל בתוכו סימפול מתוך שירה של הלהקה האיטלקית קורונה, "The Rhythm of the Night". השיר נכלל בפסקול סרט הקולנוע, "בחורים רעים לתמיד". מהדורת הטארגט של האלבום Translation כוללת בתוכה שני רמיקסים לשיר, אחד בשיתופו של הראפר ג'יידן סמית', ואחד בשיתופו של התקליטן סטיב איוקי. בסמוך לצאתו כסינגל, עלה השיר לרשת הזרמת המדיה ספוטיפיי, תוך שהצליח לצבור למעלה מ-515 מיליון השמעות. הווידאו קליפ הנלווה שצולם לשיר הועלה לערוץ היוטיוב של הבלאק אייד פיז ב-11 באוקטובר 2019, בסמוך לצאת הסינגל עצמו. הקליפ הצליח לצבור למעלה מ-130 מיליון צפיות בשלושה שבועות בלבד. נכון ליוני 2020, מונה הצפיות של הקליפ עומד על כ-694 מיליון צפיות. מידע על הסינגל "Ritmo (Bad Boys for Life)" באתר מיוזיק בריינז מידע על היצירה "Ritmo (Bad Boys for Life)" באתר Discogs מילות השיר "Ritmo (Bad Boys for Life)" באתר Genius סרטון השיר "Ritmo (Bad Boys for Life)" באתר יוטיוב וויל.איי.אם, אפל.די.אפ, ג'יי באלווין, קייט' האריס The Black Eyed Peas, Billboard Coronaâ€™s â€˜Rhythm of the Nightâ€™ Vs. Black Eyed Peas & J Balvinâ€™s â€˜Ritmoâ€™, Billboard, ‏2019-10-25 HipHopDX- https://hiphopdx.com, Review: The 'Bad Boys 3' OST Is Splashed With Miami Heat, HipHopDX, ‏2020-01-24 Black Eyed Peas - Translation (Target Exclusive, CD), www.target.com (באנגלית) RITMO (Bad Boys For Life), נבדק ב-2020-06-21 Black Eyed Peas, J Balvin - RITMO (Bad Boys For Life), סרטון באתר יוטיוב (אורך: 3:38)
עזרא מלכי

רבי עזרא מלכי (צפת, ה'ת"ע – ז' באייר ה'תקכ"ח, 1710 – 1768) היה רבה של רודוס. מחבר הספרים מלכי בקדש, שמן למאור, עין משפט ועינות מים. נולד בצפת לרופא רבי רפאל מרדכי מלכי יליד איטליה שעלה לארץ ישראל בשנת ה'תל"ז (1677). בצעירותו למד אצל אביו, בהמשך היה לאחד מחכמי צפת. בשנת ה'תק"ט (1749) נשלח כשד"ר של קהילת צפת לערי טורקיה והבלקן. במהלך שליחותו, נפגש עם רבי יוסף שמואל מודליאנו מחבר 'אוריין-תליתאי', וחכם דוד פארדו. במהלך שליחותו כתב חידושי תורה ופסקי הלכה וענה לשאלות הלכתיות רבות. כאשר הגיע לעיר שאלוניקי בשנת ה'תק"ט (1749), הדפיס את ספרו 'מלכי בקדש' על הלכות פסח וביאור ההגדה ועוד עניינים הלכתיים נוספים. בשנת ה'תקי"ב (1752) לאחר שסיים את שליחותו, הגיע לעיר רודוס, לבקשת רבני העיר ומנהיגיה התמנה לרב העיר ודיין. באותה שנה חתם על תקנות הקהילה. בתקופה זו התכתב עם חכמי איזמיר. בשנת ה'תקט"ו (1755) הדפיס את ספרו 'שמן למאור', ובו חידושיו בנוגע להשגות הרז"ה ולפירוש הר"ן על מסכת שבועות. רבי עזרא מלכי נפטר ביום ז' אייר ה'תקכ"ח (1768), ונקבר בבית הקברות היהודי העתיק ברודוס קברו הועבר לחלקת הרבנים בעיר רודוס. מלכי בקדש - על הלכות פסח וביאור ההגדה ועוד עניינים הלכתיים נוספים, הודפס בשאלוניקי, ה'תק"ט (1749). שמן למאור - חידושיו בנוגע הרז"ה ולפירוש הר"ן על מסכת שבועות. הודפס בשאלוניקי, ה'תקט"ו (1755). עין משפט - הודפס בקושטאנדינה, ה'תק"ל (1770), בידי תלמידו רבי רפאל יעקב די מאייו. עינות מים - הכולל את שנים עשר מדרשותיו על המקרא, הודפס, לאחר מותו, בשאלוניקי, ה'תקע"א (1811). חידושים רבים נותרו בכתב יד ואבדו כעבור שנים. אביו - החכם הרופא רפאל מרדכי מלכי יליד איטליה שעלה לירושלים בשנת ה'תל"ד (1677). אחיו - רבי משה מלכי היה רב העיר צפת. אחותו - נישאה לרבי חזקיה די סילוה, מחבר ה'פרי חדש' אחותו - נישאה לרבי משה חגיז. עזרא בן רפאל מרדכי מלכי באתר הספרייה היהודית המקוונת עזרא מלכי, באתר "החכם היומי" עזרא בן רפאל מרדכי מלכי (נפטר 1768), דף שער בספרייה הלאומית מלכי בקודש (הוצאת אהבת שלום, ירושלים תשנ"ז), תולדות המחבר), על פי שלמה רוזאניס, קורות היהודים בטורקיה וארצות הקדם, חלק ה, עמ' 124
Johnny Wanna Live

"Johnny Wanna Live" (בעברית: "גּ'וֹנִי רוֹצֶה לִחְיוֹת") הוא שיר שהוקלט על ידי הזמרת-יוצרת הגרמנייה סנדרה, מתוך אלבום הלהיטים השני שלה, 18 Greatest Hits (1992). הוא יצא לאור באוקטובר 1992, בהוצאת חברת התקליטים וירג'ין רקורדס, כסינגל המוביל מתוך האלבום. השיר הגיע למקום התשיעי במצעד ישראל טופ 20. השיר נכתב על ידי מיכאל קרצו, קלאוס הירשבורגר ופרנק פיטרסון והופק על ידי קרצו גם כן. הוא הוקלט במקור בשנת 1990 – שנתיים לאחר מכן, הוציאה אותו סנדרה כסינגל מתוך אלבום הלהיטים שלה. מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון מיליון השמעות. "Johnny Wanna Live" קורא לאנשים להפסיק להשתמש במוצרים שנוסו בבעלי חיים או שנוצרו מבעלי חיים כמו מעילי פרווה. בנוסף לכך, מדבר השיר על זכויות בעלי חיים. הווידאו קליפ הרשמי של "Johnny Wanna Live" פורסם לראשונה ביוטיוב ב-20 בדצמבר 2015. לאורכו של הקליפ, ניתן לראות שלל חיות שונות, תוך שבמסך נפרד ניתן לראות את סנדרה, כשהיא יושבת לבדה בחדר חשוך על הרצפה ושרה את השיר. לאורכו של הקליפ, החדר החשוך מתחיל להתבהר. נכון ליוני 2020, מונה הצפיות של ההופעה של השיר עומד על למעלה מ-11 מיליון צפיות. "Johnny Wanna Live" (בעברית: "גּ'וֹנִי רוֹצֶה לִחְיוֹת") בשנת 1993, הקליטה מחדש את השיר הזמרת-יוצרת האנגלייה שרה ברייטמן. גרסתה יצאה לאור באותה השנה בה הוקלטה, בהוצאת חברת התקליטים A&M רקורדס, כשיר מתוך אלבום האולפן השלישי שלה, Dive (1993). אף על פי שמילות השיר לא שונו בגרסתה של ברייטמן, ההפקה המוזיקלית שלו כן שונתה ונעשתה על ידי פרנק פיטרסון. ב-20 באפריל 1993, הוציאה ברייטמן את אלבום האולפן השלישי שלה Dive, בהוצאת חברת התקליטים A&M רקורדס. במסגרת האלבום, הוחלט כי היא תקליט מחדש את "Johnny Wanna Live" – כחלק מהקונספט של האלבום. גרסתה של ברייטמן קצרה בתשע שניות מגרסתה של סנדרה. בשונה מגרסתה של סנדרה, הגרסה של ברייטמן כוללת בתוכו גם את סוגת המוזיקה הקלאסית, שמאפיינת שירים נוספים שלה. מידע על הסינגל "Johnny Wanna Live" באתר מיוזיק בריינז מידע על היצירה "Johnny Wanna Live" באתר Discogs סרטון השיר "Johnny Wanna Live" באתר יוטיוב מיכאל קרצו, קלאוס הירשבורגר, פרנק פיטרסון Release group “18 Greatest Hits” by Sandra - MusicBrainz, musicbrainz.org Sandra - The Essential, Discogs (באנגלית) Sandra - Johnny Wanna Live, Discogs (באנגלית) SANDRA - Latest Information NEWS, www.sandranet.com Sandra – Johnny Wanna Live (באנגלית), נבדק ב-2020-06-21 Johnny Wanna Live - Single Version, נבדק ב-2020-06-21 https://www.youtube.com/watch?v=PGNTaM7roSY SANDRA - Johnny Wanna Live, נבדק ב-2022-01-19 Sarah Brightman - Dive, Discogs (באנגלית) Sarah Brightman – Johnny Wanna Live (באנגלית), נבדק ב-2020-06-21
Girl Code

Girl Code (בעברית: קוד של ילדות) הוא אלבום הבכורה של הצמד האמריקאי סיטי גירלז. האלבום יצא לאור ב-16 בנובמבר 2018, על ידי חברות התקליטים קוואליטי קונטרול, מוטאון וקפיטול רקורדס. מתוך האלבום יצאו שני סינגלים. האלבום הגיע למקום ה-55 במצעד הבילבורד 200. מידע על האלבום Girl Code באתר MusicBrainz מידע על האלבום Girl Code באתר AllMusic האלבום Girl Code באתר Discogs האלבום Girl Code באתר ספוטיפיי האלבום Girl Code באתר Last.fm Brittany Spanos, Brittany Spanos, City Girls Announce Sophomore Album 'Girl Code', Rolling Stone, ‏2018-11-01 (באנגלית) Billboard 200 Chart, Billboard
City on Lock

City on Lock (בעברית: עיר נעולה) הוא אלבום האולפן השני של הצמד האמריקאי סיטי גירלז. האלבום יצא לאור ב-20 ביוני 2020, על ידי חברות התקליטים קוואליטי קונטרול, מוטאון וקפיטול רקורדס. מתוך האלבום יצאו שני סינגלים. מידע על האלבום City on Lock באתר MusicBrainz מידע על האלבום City on Lock באתר AllMusic האלבום City on Lock באתר Discogs האלבום City on Lock באתר Last.fm Stream City Girls' New Album 'City On Lock,' f/ Doja Cat, Lil Baby, and More, Complex (באנגלית) The 50 Best Albums of 2020, רולינג סטון, ‏4 בדצמבר 2020 (באנגלית אמריקאית)
עמית כהן (כדורגלן)

עמית כהן גרטל (נולד ב-21 בנובמבר 1998) הוא כדורגלן ישראלי, המשחק בעמדות המגן והקשר בבני יהודה. כהן החל את הקריירה שלו במחלקת הנוער של הפועל רעננה. ב-9 באוגוסט 2017 ערך את הופעת הבכורה שלו בקבוצה הבוגרת, בניצחון 2–4 נגד מכבי נתניה. בקיץ 2018, הצטרף בספורט להפועל חדרה, העולה החדשה לליגת העל. ב-3 בספטמבר 2018, ערך את הופעת הבכורה שלו בקבוצה בניצחון 0–1 מול בית"ר ירושלים. ב-6 באפריל 2019 הבקיע את שער הבכורה שלו בקריירה, בניצחון 1–3 מול מכבי חיפה. בסיום העונה חזר לרעננה, וב-24 באוגוסט 2019 ערך את הופעת הבכורה שלו, בהפסד 3–4 למכבי חיפה. שבוע לאחר מכן, הבקיע את שער הבכורה שלו, בניצחון 1–2 נגד בית"ר ירושלים. ב-4 בספטמבר 2020 הושאל לבני יהודה. ב-22 ביוני 2021 הושאל לבית"ר ירושלים לעונה אחת, עם אופציה לרכישה. בתום העונה שב לבני יהודה, ולאחר העברת הבעלות של בית"ר ירושלים לברק אברמוב, הגיע כהן בהעברה לבית"ר ירושלים, וחתם על חוזה לשנה. ב-20 בספטמבר 2023 חתם במכבי יפו. ב-20 ביוני 2024 חזר לקדנציה שנייה בבני יהודה. לכהן שבע הופעות בנבחרת הצעירה. בית"ר ירושלים גביע המדינה: 2022/2023 עמית כהן, באתר ההתאחדות לכדורגל בישראל עמית כהן, באתר Transfermarkt עמית כהן, באתר Soccerway עמית כהן, באתר FootballDatabase.eu מאור רחמני, ‏עמית כהן הושאל לבני יהודה: שמח להיות חלק, באתר ONE‏, 4 בספטמבר 2020 גיא בן זיו, ‏עמית כהן חתם לעונה אחת בבית"ר ירושלים, באתר ONE‏, 22 ביוני 2021 מערכת ONE, ‏רכש חדש ישן: עמית כהן חתם בבני יהודה לעונה, באתר ONE‏, 20 ביוני 2024 ניר לוין פרסם סגל של 24 שחקנים לקראת המשחקים במסגרת מוק' יורו 2021 לנבחרות צעירות, באתר ההתאחדות לכדורגל
דרכך אלוקינו

דרכך אלוקינו הוא ניגון חב"די אוקראיני ישן, מהניגונים שלימד הרבי מלובביץ'. הניגון נחשב לאחד מהשירים המוכרים של הימים הנוראים ומושר בקהילות רבות כחלק מתפילת יום הכיפורים. הוא בוצע בין היתר על ידי הרב שלמה קרליבך. על פי המקובל, כששרים את הניגון שלא בעת התפילה, המילה אלוהינו מבוטאת "אלוקינו", כדי להימנע מהוצאת שם שמים לבטלה. אבל כששרים את השיר בעת התפילה בחגים מבטאים את השם במפורש. מילות הניגון הן הפזמון החוזר של הפיוט "אמנם אֲשָׁמֵינוּ" מאת יוסי בן יוסי, המהווה חלק מהסליחות הנאמרות בתפילת ערבית של יום הכיפורים לפי מנהג אשכנז. לפועל, ברוב קהילות אשכנז נהגו שלא לומר את רוב הפיוט, מלבד הפזמון והבית האחרון, וכך גם מנהג חב"ד. דַּרְכְּךָ, אֱלֹהֵינוּ, לְהַאֲרִיךְ אַפֶּךָ / לָרָעִים וְלַטּוֹבִים; וְהִיא תְהִלָּתֶךָ. לְמַעַנְךָ, אֱלֹהֵינוּ, עֲשֵׂה, וְלֹא לָנוּ / רְאֵה עֲמִידָתֵנוּ דַּלִים וְרֵקִים משמעות התפילה היא שבח ובקשה לה' שיסלח על פשעי עמו ויקבל את תשובתם אף על פי שאינם ראויים לכך ואף על פי שהם דלים ורקים ממצוות, משום שדרכו היא אורך רוח וסלחנות. הרבי מלובביץ' לימד את הניגון בשמחת תורה ה'תשט"ז (1955). מאז הניגון היה מושר בחצרו ובקהילות חב"ד והתפשט בהדרגה לקהילות נוספות. הניגון מושר בבתי כנסת רבים בקטע בו הפיוט מופיע בתפילת יום הכיפורים, ובאירועים המתקיימים בעשרת ימי תשובה. הניגון מופיע בספר הניגונים – חב"ד מספר קצ"ג (193). קיימת גרסה שנייה בלחן, מוכרת פחות, לבית הראשון בניגון כאשר הוא מושר בפעם הראשונה. בגרסה זאת, הבית מושר תחילה בתווים דומים אך בעלי מקצב רציני יותר עם שינויים קלים, ובפעם השנייה הבית מושר בצורה המוכרת והשמחה יותר. בשנת 1960 הופיע הניגון באלבום "ניגוני חב"ד 1" של ניח"ח, ב־1969 הופיע השיר באלבומם של נירה רבינוביץ' ושלמה ניצן, "לכו נרננה". ב-1995 הופיע באלבום "ניגוני הרבי" של אבי פיאמנטה. ב־2012 הופיע באלבום "חדווא דניגונא" של גיל עקיביוב, ב־2015 הופיע השיר באלבום "צמאה 1" בביצוע ישי ריבו ועוד. השיר בוצע במהלך השנים גם על ידי שלמה קרליבך (אחד מביצועיו הבודדים לשירים שלא הולחנו על ידו), אביתר בנאי, בני פרידמן, חיליק פרנק ועוד. ניגוני הרבי מחב"ד מידע על היצירה "דרכך אלוקינו" באתר מיוזיק בריינז הניגון מושר בהתוועדות אצל הרבי מנחם מנדל שניאורסון, באתר בית חב"ד קטע אודיו שהרבי מליובאוויטש שר את הניגון הרב אהרוני ברנשטיין, ניגוני הרבי ליום כיפור, באתר מעיינותיך, חשוון תשע"ט אבא, הרב דוד איידלמן מספר על אירועי שמחת תורה בשנת 1955, כשהרבי לימד את הניגון "דרכך אלוקינו". תוכנית 'המפגש שלי' של חברת jem באתר בית חב"ד מחזור לערבית של יום כפור כמנהג פולין, מהדורת רוו"ה, רעדלהיים תקצ"ב, עמ' 27 (במספור הסליחות). דרכך אלוקינו באתר בית חב"ד דרכך אלוקינו דרכך אלוקינו יאיר טוקר, ניגוני הרבי מליובאוויטש: ישי ריבו שר "דרכך" • האזינו, באתר בחדרי חרדים, 10 במרץ 2015 דרכך אלוקינו – חב"ד – רבי שלמה קרליבך דרכך אלוקנו – אביתר בנאי דרכך אלוקינו – חב"ד (עם חיליק פרנק) למשל נמואל הרוש, דרכך אלוקינו באתר בית חב"ד | להקת גוונא דרכך – להקת גוונא
In the Heat of the Night

"In the Heat of the Night" (בעברית: "בַּחֹם שֶׁל הַלַּיְלָה") הוא שיר שהוקלט על ידי הזמרת-יוצרת הגרמנייה סנדרה, מתוך אלבום הבכורה שלה, The Long Play (1985). הוא יצא לאור בנובמבר 1985, בהוצאת חברת התקליטים וירג'ין רקורדס, כסינגל השני מתוך האלבום. השיר הגיע למקום השני במצעד הלועזי השבועי של רשת ג' וזכה להצלחה גדולה בישראל. השיר נכתב על ידי מיכאל קרצו, הוברט קמלר, מרקוס לור וקלאוס הירשבורגר, והולחן והופק על ידי קרצו גם כן. "In the Heat of the Night" היה ללהיט בין-לאומי, תוך שהוא דורג במצעדי סוף השנה של פלנדריה, וגרמניה. בין היתר, קיבל את תואר הכסף, על ידי איגוד תעשיית ההקלטות הצרפתי (SNEP). מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות. הווידאו קליפ הרשמי של "In the Heat of the Night" פורסם לראשונה ביוטיוב ב-14 בספטמבר 2014. לאורכו של הקליפ, ניתן לראות את סנדרה כשהיא ברחובות בלילה, תוך שהיא שרה את מילותיו. בין היתר, ניתן לראות את הרחוב כשהוא סואן ומסביב לסנדרה נמצאים אנשים רבים. נכון לאוקטובר 2021, מונה הצפיות של הקליפ עומד על למעלה מ-8.2 מיליון צפיות. מידע על היצירה "In the Heat of the Night" באתר מיוזיק בריינז מידע על הסינגל "In the Heat of the Night" באתר מיוזיק בריינז מידע על השיר "In the Heat of the Night" באתר AllMusic מידע על היצירה "In the Heat of the Night" באתר Discogs מילות השיר "In the Heat of the Night" באתר Genius סרטון השיר "In the Heat of the Night" באתר יוטיוב מידע על הרצועה "In the Heat of the Night" באתר ספוטיפיי מיכאל קרצו, הוברט קמלר, מרקוס לור, קלאוס הירשבורגר Release group “The Long Play” by Sandra - MusicBrainz, musicbrainz.org Sandra - In The Heat Of The Night, Discogs (באנגלית) 13.4.1986 – פזמונט, באתר pizmonet.co.il Sandra – In the Heat of the Night (באנגלית), נבדק ב-2020-06-21 ultratop.be - ULTRATOP BELGIAN CHARTS, ultratop.be Offizielle Deutsche Charts - Offizielle Deutsche Charts, www.offiziellecharts.de InfoDisc : Les Certifications Officielles des 45 T. / Singles / Titres (Depuis 1073), www.infodisc.fr In The Heat Of The Night, נבדק ב-2020-06-21 Sandra - In The Heat Of The Night (Official Video 1985)
Period

Period (בעברית: תקופה) הוא מיקסטייפ הבכורה של הצמד האמריקאי סיטי גירלז. האלבום יצא לאור ב-11 במאי 2018, על ידי חברות התקליטים קוואליטי קונטרול, מוטאון וקפיטול רקורדס. מתוך המיקסטייפ יצא סינגל אחד. מידע על האלבום Period באתר MusicBrainz מידע על האלבום Period באתר AllMusic האלבום Period באתר Discogs האלבום Period באתר Last.fm Quality Control’s City Girls Debut With “PERIOD” Mixtape, HotNewHipHop (באנגלית)
Kak trevozhen etot put

Kak trevozhen etot put (ברוסית: Как тревожен этот путь, ובעברית: כמה מטרידה הדרך הזאת) הוא אלבום האולפן החמישי של זמרת הפופ הרוסית אלה פוגצ'ובה. האלבום פורסם בברית המועצות בספטמבר 1982 כאלבום כפול, אך לאחר מכן הופץ גם בתקליטים בודדים. עד 1983 נמכרו יותר מ-7 מיליון עותקים של האלבום בברית המועצות. האלבום כולל הקלטות אולפן משנת 1980-1981; בדיסק השני של האלבום, בין 8 רצועות, מוצגות כמה הקלטות קונצרט משנת 1981 מתוך אחד ממופעי הסולו של פוגצ'בה "מונולוגים של הזמרת". הייתה גם גרסת ייצוא של האלבום שנקראה «How disturbing is this way» להפצה בחו"ל. מידע על האלבום Kak trevozhen etot put באתר MusicBrainz האלבום Kak trevozhen etot put באתר Discogs Хит-парады в СССР, books.google (ברוסית)
SHL M11

SHL M11 הוא אופנוע מתוצרת יצרנית האופנועים הפולנית SHL (אנ'), אשר יוצר בין השנים 1968–1961 בפולין "M11" "M11W" יוצרו 180,000 יחידות כולל 26,000 יחידות מדגם "M11W". מלבד שיווק בפולין הדגם יוצא לארצות הברית. במקביל לייצור הדגם בפולין, בשנת 1962 נמכרו זכויות הייצור של הדגם לקונגלומרט ההודי Escorts Group (אנ'), הדגם יוצר והורכב בהודו ושווק בשם "Rajdoot Excel-T" עד שנת 2005 (אנ') מנוע 1 צילינדרים, מחזור שתי פעימות גובה מושבים מהקרקע - 76 ס"מ קיבולת מכל דלק - 13 ליטר צמיגים : 3.00x19 / 3.00x18 דגם "SHL M11" דגם "SHL M11" דגם "SHL M11" דגם "SHL M11" דגם "SHL M11" SHL גזאלה מדיה וקבצים בנושא SHL M11 בוויקישיתוף SHL M11, סרטון באתר יוטיוב SHL M11, סרטון באתר יוטיוב Zakrzewski, Adam (2010). Auto-moto PRL: władcy dróg i poboczy ("Auto-moto Polish People's Republic: kings of streets and roadsides") (in Polish) (2010 ed.). Demart, Warsaw. ISBN 978-83-7427-484-5. דגם "SHL M11" ardorauctions.pl/en/shl-m11 דגם "SHL M11" zabytkowe-motocykle.eu/en/gallery/shl-m11-1962rok ייצור דגם "SHL M11" בהודו tripmachinecompany.com/blogs/news/two-stroke-tuesdays-e27-shl-m11-the-totem-bike-feat-saugat-mahapatra